open-index/open-wikipedia-markdown huggingface dataset:
Гренада

**Гренада** () — Уйпал Америкаысь Пичи Антильской шормуӵъёсын интыяськем кун. Басьтэ Гренада шормуӵез но Гренадин шормуӵъёслэсь лымшорпал люкетсэс.

Территориезлэн быдӟалаез — 344 км². Гренадаын ог 108 сюрс адями улэ. Шоркарез — Сент-Джорджес кар.

## Валэктонъёс
Доминика

**Доминика** (), **Доминика Эшъяськон** () — Уйпал Америкаысь одӥг нимъем шормуӵ вылын Карибской зарезьын интыяськем кун.

Солэн бускельёсыз — Гваделупа но Мартиника. Территориезлэн быдӟалаез — 754 км². Доминикаын 73 сюрслэсь ятыр адями улэ. Шоркарез — Розо кар.

## Валэктонъёс
Панама

**Панама, Панама Республика** () — Уйпал Америкаысь но Лымшор Америкаысь кун.

Солэн бускельёсыз — Коста-Рика но Колумбия. Территориезлэн быдӟалаез — 78 200 км². Панамаын 3 миллионлэсь ятыр адями улэ. Шоркарез — Панама кар.

## Валэктонъёс
Сальвадор

**Сальвадор**, официальной нимыз **Эль-Сальвадор Республика** () — Уйпал Америкаысь кун.

Солэн бускельёсыз — Гондурас но Гватемала. Территориезлэн быдӟалаез — 21 040 км². Сальвадорын куать но ӝыны миллион адями улэ. Шоркарез — Сан-Сальвадор кар.

## Валэктонъёс
Сент-Люсия

**Сент-Люсия** () — Вест-Индиысь шормуӵ типъем кун. Интыяське одӥг нимъем шормуӵын Сент-Винсент но Мартиника островъёс вискын.

Кунлэн территориезлэн быдӟалаез — 616 км². Сент-Люсиын 178 сюрс адями улэ. Шоркарез — Кастри кар.

## Валэктонъёс
Сент-Китс но Невис

**Сент-Китслэн но Невислэн Федерацизы** () яке **Сент-Кристоферлэн но Невислэн Федерацизы** () — Карибской зарезьлэн ӵукпал люкетысьтыз кун. Пичи Антильской шормуӵъёс пӧлы пырись кык остров вылын — Сент-Китс но Невис вылын — интыяськемын.

Солэн бускельёсыз — Антигуа но Барбуда, Монтсеррат, Синт-Эстатиус но Сен-Бартельми. Территориезлэн быдӟалаез — 261 км². Сент-Китсын но Невисын 50 сюрс адями улэ. Шоркарез — Бастер кар.

## Валэктонъёс
Ямайка

**Ямайка** () — Вест-Индиысь шормуӵ типъем кун. Интыяське Карибской зарезьын, Кубалэсь лымшор палан, Гаитилэсь шунды пуксён палан.

Территориезлэн быдӟалаез — 10 991 км². Ямайкаын 3 миллион пала адями улэ. Шоркарез — Кингстон кар.

## Валэктонъёс
Сент-Джонс

**Сент-Джонс** () — Антигуа но Барбуда кунлэн шоркарез, самой бадӟым карез но валтӥсь портэз. Антигуа шормуӵлэн бухтаяз интыяськемын. Улӥсьёсызлэн лыдзы — 31 сюрс адями.

## Валэктонъёс
Тринидад но Тобаго

**Тринидад но Тобаго Республика** () — Карибской зарезьлэн лымшор люкетысьтыз кун. Со интыяське Тринидад, Тобаго но эшшо уно пичи шормуӵъёс вылын.

Территориезлэн быдӟалаез — 5128 км². Тринидадын но Тобагоын миллионлэсь трос адями улэ. Шоркарез — Порт-оф-Спейн кар.

## Валэктонъёс
Нассау (Багама шормуӵъёс)

**Нассау** () — Уйпал Америкаысь кар, Багама шормуӵъёслэн шоркарзы, вузкаронъя но культурая центрзы. Нью-Провиденс шормуӵ вылын интыяськемын. Карын улӥсьёслэн лыдзы луэ 274 400 адями (2016).

## Валэктонъёс
Бриджтаун

**Бриджтаун** () — Карибской зарезьысь кар, Барбадос эрико кунлэн шоркарез. Карын улӥсьёслэн лыдзы — 110 сюрс адями.

## Валэктонъёс
Бельмопан

**Бельмопан** () — Уйпал Америкаысь кар, Шор Америкаысь кунлэн Белизлэн шоркарез. Интыяське кунлэн шораз. Улӥсьёсыз — 13 351 адями.

## Валэктонъёс
Порт-о-Пренс

**Порт-о-Пренс** () — Гаити Республикалэн шоркарез но валтӥсь портэз. Интыяське Гаити шормуӵлэн ӝытпал ярдураз. 2009-тӥ арын карын улӥз 897 859 адями, пригород зонаеныз ӵош лыдъяса — 2 296 386 адями.

## Валэктонъёс
Сент-Джорджес

**Сент-Джорджес** () — Гренадалэн шоркарез, солэн политика но экономика ласянь шорсюлмыз. Интыяське Гренада шормуӵлэн лымшор но шунды пуксён пал ярдураз. Улӥсьёсыз — 2 982 адями (2011). Бадӟым транспорт герд луэ. Ужало зарезь порт, калыккуспо аэропорт. Кар 1650-тӥ арын инъямын вал.

## Валэктонъёс
Санто-Доминго

**Санто-Доминго** () — Доминикан Республикалэн шоркарез, солэн культурая но экономикая центрез. Интыяське кунлэн лымшор палаз, Гаити шормуӵлэн лымшор-ӵукпал люкетаз. Улӥсьёсызлэн лыдзы — ог 2 миллион адями.

Кар инъяськем дырысен 1502-тӥ арозь со **Выль Изабелла** () шуыса нимаське вал, 1936-тӥ арысен 1961-тӥ арозь карлэн нимыз вал **Сьюда́д-Трухи́льо** ().

## Валэктонъёс
Оттава

**Оттава** (, ) — Уйпал Америкаысь кар, Канадалэн шоркарез. Интыяськемын Онтарио провинцилэн шунды ӝужан палаз, Оттава шур дурын. Карын улэ миллион пала адями, быдӟалаезъя Канадаысь каръёс пӧлын Оттава 4-тӥ интыын сылэ.

## Валэктонъёс
Сан-Хосе (Коста-Рика)

**Сан-Хосе** () — Уйпал Америкаысь кар, Коста-Рикалэн шоркарез но тужгес бадӟымез городэз. Сан-Хосе провинцилэн шорсюлмыз. Интыяське кунлэн шораз, гурезь плато вылын. Сан-Хосеын ог 300 сюрс адями улэ.

Карлэсь 90 иськемын интыяськемын Коста-Рикаысь самой бадӟымез ты — Ареналь.

## Валэктонъёс
Гавана

**Гавана** () — Кубалэн шоркарез но тужгес бадӟымез карез, кунлэн политикая, экономикая но культурая центрез, 16 провинциосыз пӧлысь одӥгез. Карын 2 миллионлэсь трос адямиос уло. Бадӟым Гаваналэн площадез — 728,25 км², кар 15 муниципалитетлы люкемын.

## Валэктонъёс
Манагуа

**Манагуа** () — Уйпал Америкаысь кар, Никарагуалэн шоркарез, Манагуа департаментлэн шорсюлмыз. Интыяське Манагуа ты дурын. Улӥсьёсызлэн лыдзы — 1 042 641 адями (2016).

## Валэктонъёс
Панама кар

**Панама** (), официально — **Нуэстра-Сеньора-де-ла-Асунсьон-де-Панама** () — Шор Америкаысь кар, Панама кунлэн шоркарез. Интыяськемын Панамаысь каналлэн Чус океанэ пырон интыез вӧзын. Карын но пригородъёсаз ог 1,3 миллион адями улэ. Панама кар — шаерлэн политической, административной но культурной центрез.

## Валэктонъёс
Розо

**Розо** () — Доминикалэн шоркарез. Интыяськемын Доминика шормуӵлэн шунды пуксён пал ярдураз. Улӥсьёсыз — 14 847 адями (2001). Со луэ Карибской зарезен, Розо шурен но тэлен шобыртэм Морн Брюс (Morne Bruce) гурезен котыртэм пичи кар.

## Валэктонъёс
Сан-Сальвадор

**Сан-Сальвадор** () — Уйпал Америкаысь кар, Сальвадор кунлэн шоркарез. Интыяське Панамерикан шоссе дурын, Амакас шурлэн нёжалаз. Улӥсьёсыз — 1 767 102 адями (2017). Карез инъязы испанъёс 1525-тӥ арын апрель толэзе.

## Валэктонъёс
Кастри

**Кастри** () — Сент-Люсия кунлэн шоркарез но экономикая валтӥсь центрез. Сент-Люсия шормуӵлэн уйпал но шунды пуксён пал ярдураз интыяськемын. Улӥсьёсызлэн лыдзы — 60 200 адями (2003). Кастри кар французъёсын XVIII даурын инъямын вал.

## Валэктонъёс
Кингстаун

**Кингстаун** () — Сент-Винсент шормуӵысь тужгес но бадӟым кар но порт, Сент-Винсент но Гренадин кунлэн шоркарез, вузкарон но политика центрез. Улӥсьёсыз — 17 400 адями (2003).

## Валэктонъёс
Бастер

**Бастер** () — Сент-Китс шормуӵлэн лымшор ярдураз интыяськем кар, Сент-Китс но Невис кунлэн шоркарез. Вест-Индиысь тужгес вашкала каръёс пӧлысь одӥгез, 1627-тӥ арын инъямын. 2003-тӥ арын карын 11 сюрс адями улӥз.

## Валэктонъёс
Порт-оф-Спейн

**Порт-оф-Спейн** () — Карибской зарезьысь Можга быдӟа кар, Тринидад но Тобаго республикалэн шоркарез, солэн политикая, экономикая но культурая центрез. Тринидад шормуӵлэн уйпал но шунды пуксён пал люкетаз интыяськемын. Порт-оф-Спейнын 50 сюрслэсь трос адямиос уло.

## Валэктонъёс
Панама (валатонъёсыз)

**Панама:**
* **[[Панама]]** — Шор Америкаысь кун.
* Панама — Панама кунлэн шоркарез.
* Панама — Панама кунысь улос.
* Панама — изьы.
Гватемала (валатонъёсыз)

**Гватемала:**
* **[[Гватемала]]** — Шор Америкаысь кун.
* Гватемала — кар, Гватемалалэн шоркарез.
* Гватемала — Гватемала Республикаысь департамент.
* (10797) Гватемала — астероид.
Кингстон (Ямайка)

**Кингстон** () — Карибской зарезьын интыяськем кар, Ямайкалэн шоркарез. Улӥсьёсызлэн лыдзы — 580 сюрс адями. Кингстон 1693-тӥ арын Великобританиен инъямын.

## Валэктонъёс
Вест-Индия

**Вест-Индия** (,  — «Шунды пуксён пал Индия») — Атлантической океанлэн шунды пуксён палаз Уйпал но Лымшор Америкаос куспын интыяськем шормуӵъёслэн огъя нимзы. Вест-Индие пыро Багама шормуӵъёс, Бадӟым Антильской шормуӵъёс но Пичи Антильской шормуӵъёс. Ваньзы Уйпал Америкалэн люкетэныз лыдъясько.

Вест-Индилэн быдӟалаез 244 890 км². Отын ог 42 миллион адями улэ.

## Вест-Индиысь [[кун]]ъёс но улосъёс
* 
* 
* 
* 
* *[[Пуэрто-Рико]]* ()
* 
* *[[Теркс но Кайкос]]* ()
* *[[Кайман шормуӵъёс]]* ()
* *[[Американ Виргин шормуӵъёс]]*
* *[[Британ Виргин шормуӵъёс]]*
* *[[Ангилья]]* ()
* *[[Сен-Мартен]]* ()
* *[[Сен-Бартельми]]* ()
* *[[Синт-Маартен]]* ()
* *[[Синт-Эстатиус]]* ()
* *[[Саба]]* ()
* 
* 
* *[[Гваделупа]]* ()
* 
* *[[Мартиника]]* ()
* 
* 
* 
* 
* 
* *[[Кюрасао]]* ()
* *[[Бонайре]]* ()
* *[[Аруба]]* ()
*  (пичи люкетэз)
Пичи Антильской шормуӵъёс

**Пичи Антильской шормуӵъёс** (, , , , озьы ик **Карибской шормуӵъёс**) — Карибской зарезез шунды ӝужан ласянь висъясь пичигес шормуӵъёслэн жильызы, Антильской шормуӵъёс архипелаглэн люкетэз. Бадӟым Антильской но Багама шормуӵъёсын ӵош Вест-Индие пыро. Огъя быдӟалазы 14 сюрс пала квадрат иськем.

Пичи Антильской шормуӵъёслэн люкетазы интыяське тямыс эрико кун: Антигуа но Барбуда, Барбадос, Гренада, Доминика, Сент-Винсент но Гренадин, Сент-Китс но Невис, Сент-Люсия но Тринидад но Тобаго; шормуӵъёслэн мукет люкетсы люкемын Великобритания, Нидерланд, США, Франция но Венесуэла куспын.

## Озьы ик учке
* Бадӟым Антильской шормуӵъёс
* Антильской шормуӵъёс
Бадӟым Антильской шормуӵъёс

**Бадӟым Антильской шормуӵъёс** (, , ) — Вест-Индиысь Антильской шормуӵъёс архипелаглэн шунды пуксён пал люкетэз. Та шормуӵъёс пӧлы пыро Куба, Ямайка, Гаити но Пуэрто-Рико.

## Озьы ик учке
* Пичи Антильской шормуӵъёс
* Антильской шормуӵъёс
Сент-Винсент но Гренадин

**Сент-Винсент но Гренадин** () — Карибской зарезьысь эрико кун.

Кунлэн территорияз пыро Сент-Винсент шормуӵ но эшшо Гренадин шуыса нимаськись 32 пичи шормуӵъёс. Шаерлэн быдӟалаез — 389 км². Сент-Винсентын но Гренадинын 118 сюрс адями улэ. Шоркарез — Кингстаун кар.

## Валэктонъёс
Карибской зарезь

**Карибской зарезь** (, , , ) — Атлантической океанлэн зарезез. Котыртэмын Бадӟым но Пичи Антильской шормуӵъёсын, Шор но Лымшор Америкалэн ярдуръёсыныз. Уйпал-шунды пуксён палан со Юкатан проливен герӟаське Мексика сюмен, уйпал-шунды ӝужан палан но шунды ӝужан палан — Антильской шормуӵъёс куспысь проливъёсын герӟаське Атлантической океанэн, лымшор-шунды пуксён палан Панамаысь канал герӟа сое Чус океанэн. Зарезьлэн площадез 2 754 сюрс км². Шорлыдо мурдалаез 2491 метр. Вулэн объёмез ог 6 860 сюрс км³. Ярдуръёсыз интыен-интыен гурезёесь, интыен-интыен нёжесь; шунды пуксён палан но Антильской шормуӵъёс бордын соос коралл рифъёсын дурсамын. Ярдур гож укыр вандылэмын.

## Галерея

Cayol2.jpg|Ларго-дель-Сур шормуӵлэн пляжез
El gran roque.jpg|Лос-Рокес архипелаглэн Гран-Роке шормуӵез (Венесуэла)
Mayaro Beach 5; Trinidad & Tobago.jpg|Тринидад шормуӵлэн пляжысьтыз пальмаос
Tucacas04012422TortugaCareyEretmochelysImbricata.JPG|Венесуэлаысь Моррокой национальной паркысь бисса
Great Blue Hole.jpg|Бадӟым чагыр пась Белиз дорын
Reef 247.jpg|Коралл рифъёс Сент-Люсия шормуӵ ёрсын
Playa_Caribe.jpg|Маргарита шормуӵлэн пляжез
Mariner_of_the_Seas_and_Green_Rocks.jpg|Круиз судно Mariner of the Seas Карибской зарезь вылын
Мейерлэн конвертерез

**Мейерлэн конвертерез (ву эстӥськон элементэз)** — йӧспӧртэмъяськись устройство, кудӥзлы Стенли Мейерен 1990-тӥ арын патент басьтэмын. Со луэ эстӥськон элемент, кудаз кислородлэн но водородлэн ӝуанзылэсь кылдылӥсь энергия тросгес луэ, соосты ёзнан понна быдтэм энергия сярысь. Та конвертер азинлыко эскеремын «Фольксваген» маркалэн автомобиляз. 100 иськемлы быдэ ву быдтон куинь литрлэсь ӧжытгес вал.
Код

**Код** — информациез возьматон понна кутӥськись условной пусъёслэсь система.

Кылсярысь, Морзелэн кодэз, кудӥз котькыӵе букваез/пусэз пӧрмытэ точкаослэн но тиреослэн радзылы.

## Валэктонъёс
Вордӥськон

**Вордӥськон (Понедельник)** — арнялэн арнянунал но пуксённунал вискысь нуналыз. ISO 8601 стандартъя арнялэн нырысетӥ ужан нуналэныз лыдъяське. Куд-ог кунъёсын (США-ын, Канадаын, Япониын) вордӥськонэз лыдъяло арнялэн кыктэтӥ нуналыз шуыса.
Пуксён

**Пуксён (Пуксённунал, Вторник)** — арнялэн вордӥськон но вирнунал вискысь нуналыз. ISO 8601 стандартъя со — арнялэн кыктэтӥ нуналыз, нош куд-огъёсаз кунъёсын пуксённунал куиньметӥ нуналэныз лыдъяське.
Вирнунал

**Вирнунал (Среда)** — арнялэн пуксён но покчиарня вискысь нуналыз. ISO 8601 калыккуспо стандартъя со — арнялэн куиньметӥ нуналыз, нош куд-огъёсаз кунъёсын вирнунал ньылетӥ нуналэныз лыдъяське.
Покчиарня

**Покчиарня (Четверг)** — арнялэн вирнунал но удмуртарня вискысь нуналыз. ISO 8601 калыккуспо стандартъя со — арнялэн ньылетӥ нуналыз, нош куд-огъёсаз кунъёсын покчиарня витетӥ нуналэныз лыдъяське.
Антильской шормуӵъёс

**Антильской шормуӵъёс** (, озьы ик **Карибъёс** яке **Карибской шормуӵъёс**) — Вест-Индиын, Уйпал но Лымшор Америкаос куспын интыяськем архипелаг. Люкиське Бадӟым Антильской шормуӵъёслы (Куба, Гаити, Ямайка, Пуэрто-Рико) но Пичи Антильской шормуӵъёслы. Огъя быдӟалазы 228 662 км². Улӥсьёссы — 42 миллион адями (2009).

## Шормуӵъёслэн списоксы
### Бадӟым Антильской шормуӵъёс

### Пичи Антильской шормуӵъёс

## Озьы ик учке
* Вест-Индия
* Бадӟым Антильской шормуӵъёс
* Пичи Антильской шормуӵъёс
Валюта

**Валюта** () — кыӵе ке кунлэн йӧскалык коньдонэз, та кунын вузаськись ужъёс, вузъёс, юрттэтлыкъёс понна тыронын кутӥське.

Удмуртиын, Комиын, Марий Элын, Мордовиын валтӥсь валюта луэ Россиысь манет; Финляндиын но Эстониын — евро; Америкаын — доллар.
Удмуртарня

**Удмуртарня (Пятница)** — арнялэн покчиарня но кӧснунал вискысь нуналыз. ISO 8601 калыккуспо стандартъя со — арнялэн витетӥ нуналыз, нош куд-огъёсаз кунъёсын удмуртарня куатетӥ нуналэныз лыдъяське.
Кӧснунал

**Кӧснунал (Суббота)** — арнялэн удмуртарня но арнянунал вискысь нуналыз. ISO 8601 калыккуспо стандартъя со — арнялэн куатетӥ нуналыз, нош куд-огъёсаз кунъёсын кӧснунал сизьыметӥ (берпуметӥ) нуналэныз лыдъяське.
Арнянунал

**Арнянунал** — арнялэн кӧснунал но вордӥськон вискысь нуналыз. ISO 8601 калыккуспо стандартъя со — арнялэн сизьыметӥ (берпуметӥ) нуналыз, нош куд-огъёсаз кунъёсын (США-ын, Израильын, Канадаын) арнянунал одӥгетӥ нуналэныз лыдъяське.
Уйпал Америка

**Уйпал Америка** (, , ) — Музъем планеталэн Ӝытпал полушарияз интыяськем материк. Уйпал Америкае ӵем дыръя Шор Америкаез пыртыло. Та континентлэн быдӟалаез — 20,36 млн км², шормуӵъёсыныз ӵош — 24 365 000 км².

Уйпал Америкаысь тужгес бадӟымесь шормуӵъёс: Гренландия, Канадаысь Арктика архипелаг, Вест-Индия но материклэн шунды пуксён пал ярдуръёсыз вӧзысь шормуӵъёс — Алеут шормуӵъёс, Александрлэн архипелагез, Шарлотта Королевалэн шормуӵъёсыз, Ванкувер но мукетъёсыз.

Уйпал Америкалэн уйпалаз — Уйпал Йӧ океан но Гудзон сюмез, шунды ӝужан палаз — Атлантик океан но Мексика сюмез, шунды пуксён палаз — Чалмыт океан но Калифорни сюмез. Бадӟымесь мукожъёсыз: уйшор палан — Бутия, Мелвилл, шунды ӝужан палан — Лабрадор, Флорида, Юкатан, шунды пуксён палан — Калифорния, Аляска, Сьюард.

## Пумъёсыз
* Уйпал точкаез — Мёрчисон муныр, 
* Лымшор точкаез — Марьято муныр, 
* Шунды пуксён пал точкаез — Уэльсысь Принцлэн мунырез, 
* Шунды ӝужан пал точкаез — Сент-Чарльз муныр, 

## Уйпал Америкаысь кунъёс но улосъёс

### Эрико [[кун]]ъёс

### Мукет улосъёс

* Американ Виргин шормуӵъёс (США)
* Ангилья (Великобритания)
* Аруба (Нидерланд)
* Бермуд (Великобритания)
* Бонэйр, Синт-Эстатиус но Саба (Нидерланд)
* Британ Виргин шормуӵъёс (Великобритания)
* Гваделупа (Франция)
* Гренландия (Дания)
* Кайман шормуӵъёс (Великобритания)
* Клиппертон (Франция)
* Кюрасао (Нидерланд)
* Мартиника (Франция)
* Монтсеррат (Великобритания)
* Навасса (США)
* Пуэрто-Рико (США)
* Сен-Бартельми (Франция)
* Сен-Мартен (Франция)
* Сен-Пьер но Микелон (Франция)
* Синт-Мартен (Нидерланд)
* Теркс но Кайкос (Великобритания)

## Озьы ик учке
* Шор Америка
* Лымшор Америка
Шор Америка

**Шор Америка** (, ) — Уйпал Америкалэн лымшор палаз, Чалмыт океан но Карибской зарезь куспын интыяськем улос. Кыстӥське Мексикаысь нагорьелэн лымшор улазез вӧзысь Бальсас шурысен Лымшор Америкалэн уйпал-шунды пуксён палысьтыз Дарьен сюм дорозь (дырын-дырын границаоссэ Теуантепек но Панамаысь мучыртыос вылтӥ ортчыто). Шор Америкалэн быдӟалаез 770 сюрс пала квадрат иськем.

Шор Америкаын интыясько тямыс кунъёс: Мексика (лымшор-ӵукпал люкетэз), Гватемала, Сальвадор, Гондурас, Никарагуа, Коста-Рика, Панама но Белиз.
Евро

**Евро** (тросаз кылъёсын — *Euro*, , , , , , ) — Европа союзлэн валтӥсь валютаез. Евроез йӧскалык коньдон каризы Евросоюзысь 20 кунъёс: Австрия, Бельгия, Германия, Греция, Ирландия, Испания, Италия, Кипр, Латвия, Литва, Люксембург, Мальта, Нидерланд, Португалия, Словакия, Словения, Финляндия, Франция, Хорватия но Эстония. Ваньзы ӵошен Еврозона шуыса нимасько. Европа союзын сяна евро эшшо 9 кунын йӧскалык валюта луыса ветлэ.

Евролэн пусэз луэ символ **€**. Валюталэн кодэз — **EUR**.

## Евролэн манетъёсыз

 Euro_1_cent.gif|1 евроцент
 Euro_2_cent.gif|2 евроцент
 Euro_5_cent.gif|5 евроцент
 Euro_10_cent.gif|10 евроцент
 Euro_20_cent.gif|20 евроцент
 Euro_50_cent.gif|50 евроцент
 Euro_1_coin.gif|1 евро


## Кагаз уксё

 EUR 5 obverse (2013 issue).png|5 евро
 EUR 10 obverse (2014 issue).png|10 евро
 The Europa series 20 € obverse side.jpg|20 евро
 The Europa series 50 € obverse side.png|50 евро
 The Europa series 100 € obverse side.jpg|100 евро
 The Europa series 200 € obverse side.jpg|200 евро
Функция (математика)

**Функция** — математикаысь одӥгез валтӥсез валан, кудӥз возьматэ огназылэсь вошъяськись бадӟымлыкъёслэсь мукетъёсыныз герӟаськемзэс. x но y бадӟымлыкъёслэн герӟаськемзы луиз ке котькудӥзлэн x значенилэн кыӵе ке y значенилы тупамез, соку y нимаське x аргументлэн (однозначной) функциез шуыса. Куддыре x-эз эрико вошъяськись, но y-ез эриктэм вошъяськись шуо. x но y куспын вылӥ верам тупамзэс огъя тус сямен тазьы гожъяло: y=f(x) яке y=F(x).

y=f(x) функциез сётон кожа, куиньназы возьматэмын шуыса:
# значениослэн трослыксы A, кудъёссэ x басьтыны быгатэ (функциез пуктон улос),
# значениослэн трослыксы B, кудъёссэ y басьтыны быгатэ (функцилэн значениосызлэн улоссы),
# правило, кудӥзъя x-лэн A пушкысь басьтэм значениосызлы тупало y-лэн B пушкысь басьтэм значениосыз.

Та правилоез ваньмызлэсь ӵем формулаен возьматыло, кылсярысь, y=x^2, y = \frac{1}{(1+x^2)}.
Lua

**Lua** ( — толэзь) — векчи, вылӥ лёгетысь, трос-ӧро косонрадъян кыл. Со мукет косонрадъетъёсы пыӵатъянлыгес лэсьтэмын вал. Дась байт-кодзэ валатӥсез ANSI C-эн гожъямын бере, Lua котькудӥз инъетын уже кутыны луэ. Lua'лэн пыӵатъяны капчи C API-ез вань.

Lua ӧнерчиослы гинэ тупатымтэ. Соин ик бадӟым саклык капчи радлыкезлы но дышетонэзлы висъяське. Кылэз поттонлыдо косонрадъетъёсыз лэсьтон бордын юн уже куто (кылсярысь, Lua'ен Adobe Lightroom'лэн графика интерфейсэз гожъямын вал). Озьы ик компьютер шудонъёслэсь пагӟаоссэс но ватсэтъёссэс кылдыто (соос пӧлысь огез — World of Warcraft).

## Пӧртэмлыкъёсыз

### Синтаксисэз

Огшоры «Ӟечбур, Дунне!» косонрадъетэз озьы гожтыны луэ:


```lua
print('Ӟечбур, Дунне!')
```


яке тазьы:


```lua
print 'Ӟечбур, Дунне!'
```


Валэктонъёс кыкто вакчигожен кутско но чурлэн пумозяз кыстӥсько. Трос чур басьтӥсь валэктонъёс но пусрадъёс кыкто квадрат скобкаен висъясько.

Факториал функциез пӧрмытон пример:


```lua
-- факториал функциез тупатон
function fact (n)
  if n == 0 then
    return 1
  else
    return n * fact(n - 1)
  end
end

print('Лыддэс гожтэ:')
local a = io.read('*number') -- лыдэз кутоно
print(fact(a))
```


### Быдэстон ӧръян

Lua'лэн ньыль пӧртэм циклэз вань: `while`, `repeat` (со `do while`-лы укша), лыдо но огшоры `for` циклъёсыз.


```lua
while condition do
  --condition зэм луыку быдэстоно
end

repeat
  --condition зэм ӧвӧл луытозь быдэстоно
until condition

for i = start, end, delta do
  --косонъёс
end
```


Огшоры `for` циклэз:


```lua
for key, value in pairs(t) do
  print(key, value)
end
```


Таиз `t` таблицаез стандарт `pairs` функциез уже кутыса пырпотэ, со `nil` берыктытозь.

Озьы ик огзэ циклэз мукетаз понэм луэ:


```lua
local grid = {
  { 11, 12, 13 },
  { 21, 22, 23 },
  { 31, 32, 33 }
}

for y, row in ipairs(grid) do
  for x, value in ipairs(row) do
    print(x, y, grid[y][x])
  end
end
```


### Функциосыз

Lua'лэн функциосыз инъетасен лыдъясько. Со возьматэмын татын:


```lua
do
  -- Ализэ print функциез oldprint'э пононо
  local oldprint = print
  function print(s)
    --[[ Выльысь print функциез тупатон. Огшоры print'эз али но уже кутыны луэ
         oldprint вылэ чӧлскыса. Вылез одӥг гинэ аргумент басьтэ.]]
    oldprint(s == "foo" and "bar" or s)
  end
end
```


`print`'эз котькудӥз вуоно курон выль функцие ыстӥськоз. Нош Lua'лэн лексической ватонэзлы луыса нырысетӥзэ `print` уже кутыны воштэмез `print` пыр гинэ луэ.

Lua озьы ик берпумъянъёсты лэзе:


```lua
function addto (x)
  -- x-эз аргументлы ватсась функциез берыктоно
  return function (y)
    --[[ Педпалась x вошъяськись, кудӥзлэн улон дырыз та лушкем функцилэсез сярысь
         вакчигес луыны луэ, вылэ чӧлскыса Lua берпумъян кылдытэ.]]
    return x + y
  end
end

local fourplus = addto(4)
print(fourplus(3)) -- 7 возьматоз

-- Озьы ик яра
print(addto(4)(3)) -- берыктэм функциез курон
```


`x`-эз кутӥсь берпумъян `addto` котькудӥз куремен кылдэ. Соин ик берыктэм котькуд лушкем функция нимаз `x`-зэ кутэ. Берпумъянъёсты мукет объектъёсты кадь ик Lua'лэн жаг октӥсез октылэ.

## Чӧлсконъёс
* Официальной вотэсбамыз

## Валэктонъёс
Дунне кыстӥськон сярысь закон

**Дунне кыстӥськон сярысь закон (Ньютонлэн кыстӥськон сярысь законэз)** — универсальной инкуазь законъёс пӧлысь одӥгез. Та законъя ваньмыз материальной арбериос ог-огзэс кыско, соин ӵош ик кыстӥськон кужымлэн быдӟалаез уг герӟаськы арбериослэн физика но хими аслыкъёсынызы, соослэн вырылонэнызы, соосыз котыртӥсь пӧллэн аслыкъёсыныз. Музъем вылын кыстӥськон шараяське нырысь ик секытлыклэн кужымез луэмен, кудӥз Музъемлэн котькыӵе материальной арбери кыскемезлэсь кылдэ. Таин герӟаськемын термин «гравитация» ( — «секытлык»), «кыстӥськон» кыллы эквивалент луись.

Дунне кыстӥськон сярысь закон XVII даурын англи тодосчиен Исаак Ньютонэн усьтэмын вал. Закон озьы вера:


Котькыӵе кык арбериос ог-огзы борды кыстӥсько сыӵе F кужымен, кудӥз меӵак пропорциё соослэн m_1 но m_2 массаоссылы но берлань пропорциё соос куспысь r кузьдалалэн квадратэзлы:

F = G \cdot {m_1 \cdot m_2\over r^2}.


F кужым та арбериосыз герӟась шонер гож кузя ӧръяськемын. Пропорци коэффициент G — вошъяськисьтэм лыд (гравитаци яланлыд), СИ системаын .
Чуваш йӧскалык конгрессъёсы

**Чуваш йӧскалык конгресс** — Россиысь улосвылкуспо мерлыко огазеяськон. Сое чувашъёслэн улон интыосысьтызы йӧскалык автономиослэн, огазеяськонъёслэн, нош ик Россиысь улосвылъёслэн, кунгожсьӧрысь кунъёслэн, шара огазеяськонъёслэн, ужасьёслэн коллективъёссылэн, дышетонниослэн, Чувашиысь адяимослэн пыремзы луэ.

Штаб-квартираез Чуваш шаерлэн шоркараз, Чебоксарыын, интыяське.

## Президентэз
* Атнер Хузангай (коньывуонысен 1992 арын — коньывуонозь 1997 арын)
* Геннадий Архипов (коньывуонысен 1997 арын — коньывуонозь 2013 арын)
* Николай Угаслов (коньывуонысен 2013 арын — коньывуонозь 2021 арын)
* Валерий Клементьев (коньывуонысен 2021 арын -)

## Историез
ЧНК-ез Чебоксарыын, нырысетӥ ӧтчамаз (8–9 коньывуонэ 1992 арын) кылдытӥзы. Со Чуваш Элькунлэн Вылӥ Кенешезлэн, Калык Хураллэн но Чуваш Выльдӥськон Партилэн пуктонъя ортчытэмын вал. Ӧтчамаз ЧНК-лэн эрикрад инлыксэ но идеологизэ тодытӥсь ужкагазъёсты кутӥзы, нош ик Бадӟым Кенешсэ но азьмуртсэ бырйизы. Конгрессэз Кун асэрикез быдэсак зэматоно пуктӥз.

## Чӧлсконъёс
* Официальный сайт МОО «ЧНК»
* Чувашский национальный конгресс // Сайт «Культурное наследие Чувашии»
* Чувашский национальный конгресс // Официальный сайт Минкультуры Чувашии
* Атнер Хузангай: Заявление представителей общественных объединений Чувашской Республики в связи с убийством посла Российской Федерации в Турции
* Чувашский конгресс: "25 лет назад был мощнее, чем культурный центр"
* «ЧНК» РХП официаллă сайчĕ
* Атнер Хузангай: "Чувашский народ должен стать нормальным субъектом международного права"
Р320

**Р320 «Иж — Алабго»** — Удмуртия но Татарстан вылтӥ мынӥсь автомобиль сюрес. Герӟа удмурт шоркарез Татарстанысь Тупал Чалды агломерацие пырись каръёсын — Алабгоен, Тупал Чалдыен но Нижнекамскен. Сюреслэн кузьдалаез 170 иськем. Солэн бадӟымез люкетэз удмурт музъемтӥ кыстӥське, витьмос люкетэз гинэ бигер шаерлы усе. Удмурт шаерын трасса ортче Завьял, Пичи Пурга, Можга но Алнаш ёросъёс вылтӥ, Татарстанын — Менделеевск но Алабго ёросъёс вылтӥ.

Р320 трасса совето вакытэ лэсьтэмын вал, УАССР-ын сое лэсьтон 1982-тӥ арын йылпумъяськиз.

Ижкаръёс та сюреслэсь Можга но Иж куспысь оглюкетсэ ӵем *Можга тракт* шуо. Россиын официальной документъёсъя «Иж — Алабго» автомобиль сюрес лыдъяське М7 «Волга» федерал трассалэн люкетэныз (Ижкаре но Перме нуись ваеныз).
Саам Википедия

right|frame|Уйпал Саам Википедилэн логотипез

**Уйпал Саам Википедия** (*Davvisámegiel Wikipedia*) — Википедилэн уйпал саам кылын гожтэм версиез. Со 2004 арын ужаны кутскиз.

## Чӧлсконъёс
* Уйпал Саам Википедия
Шри Чинмой

**Шри Чинмой** ― Индуизмын гуру. Индуизм сярысь книгаосын автор, суредась, кылбурчи, спортсмен но музыкант.
## Чӧлсконъёс
* Sri Chinmoy.org
Мажуга, Юрий Николаевич

**Юрий Мажуга** (Киев, СССР, 1931) — украин артист. СССР-ысь калык артист (1981). 

## Фильмъёс
* Шонер (1957)
* Йӧспӧртэм кышномурт (1977)
Bobolenin

**bobolenin** — удмурт рок-группа.
## Историяез
Кылыдӥз Ижкарын 2018-тӥ арын. «*bobolenin*» кыл (гожтӥське пичи букваысен) малпамын группалэн кылдытӥсеныз — Кирилл Кирилловен. Нырысь ик со вал аслаз сценической псевдонимез, нош собере быдэс группа озьы нимаськыны кутскиз.

*bobolenin — 11-тӥ классын дышетскись пияшлэн йыраз кылдэм кыл.[…]. Группаысь крезьгурчиосты огазея одӥг малпан: улыны но улонзэс крезьгурен сутыны. Валтӥсь вормонзы — группа куспын но, кылзӥсьёс пӧлын но эшлыко омыр. Крезьгурзылэн шӧмзы сярысь малпаськыны кутскид ке, соку ик тодад ваёд Сиэтлысь гранжез но „Нирвана“ группаез.* — гожтэмын группалэн «Вконтакте» вотэсбамаз.

## Крезьгур
«Дэрилэсь корка» — нырысетӥ альбомзы. Презентациез ортчиз 19 куарусёнэ 2018 арын. Группа сяна, альбом бордын ужазы Стас Патов (сведение), Леонид Бусыгин (альбом бамлэн дизайнэз), озьы ик юрттӥз удмурт егитъёслэн мерлыко «Шунды» огазеяськонзы.
*«Дэрилэсь корка» — со будон вакытэ вуэм пиналлэн пушдуннеез. Туж огшоры, оскиськонтэм, дэрилэсь ке но — корка. Мон шудо!!!* — гожтэ Кирилл, альбомзы потэм бере.
Татчы пыризы таӵе кырӟанъёс:
* *Тополь улын*
* *Коӵыш лушказ нылашме*
* *Ваньзэ*
* *Сутэр* (кылбурез — Богдан Анфиногенов)
* *Шудо луэме потэ*

Пиос шудо гранж, панк-рок, альтернативной рок жанрен кырӟанъёс. Али дырлы гожтэмын ини 9 кырӟанзы. Со сяна вань на Post-dukes группаен ӵош кылдытэм ужъёссы электронной жанрен.

Озьы ик 12 куарусёнэ 2019 арын потӥз нырысетӥ клипсы «Гопе» кырӟанлы. Шедьтыны сое луэ «ВКонтакте» вотэсбамысьтызы. Клип бордын ужазы: Егор Артемьев, Наташа Никитина.

## Ёзчиос
Группае пыриськисьёс: Алексей Софронов — бобосист, Владимир Жуйков — боботарист, Евгений Уткин — боборанщик, Кирилл Кириллов — боболенин. Огшоры нимъёс интые та группа «бобо» приставка пуктэ.

* Алексей Софронов — бас-гитарист. Пыриськемын пӧртэм группаосы. Ужа социальной педагог луыса.
* Владимир Жуйков — гитарист. Silent Woo Goore группалэн ёзчиез.
* Евгений Уткин — барабанщик. Пичи дырысеныз выре музыкаен. Шудылӥз Ижкарысь тодмо панк-рок «Сверхновая» группаын.
* Кирилл Кириллов — группалэн кылдытӥсез, крезьгурчи, кырӟась, гитарист. Али дыре дышетске Удмурт кун университетын исскуствоя факультетын дирижёрлы. Кырӟанъёс гожъяны кутскиз 2016-тӥ арысен.

## Ыстонпусъёс

## Чӧлсконъёс
* Группалэн «ВКонтактеысь» бамез
* Группалэн бамез «Soundcloud» порталын
* bobolenin Яндекс.Музыкаын
* Youtube: bobolenin — Гопе (официал видео)
Йога Нарасимха Мандир

**Йога Нарасимха Мандир** — Багаваллиысь (Индия, Карнатака) 13-тӥ даурын лэсьтэм индуизмо храм (мандир).

## Суредъёс

File:Profile of Yoga Narasimha temple at Baggavalli 1.JPG
File:Profile of Yoga Narasimha temple at Baggavalli.JPG
Chukinder

**Chukinder** — yдмурт ӝӧквыл шудонъёсты лэсьтӥсь огин.

## Историез
Кылдытэмын 2018-тӥ арын «Шунды» огазеяськонлэн ёзчиосыныз, соос пӧлын: Вадим Крестьянинов, Алина Чернова, Маша Емельянова, Августина Михайлова, Гриша Иванов, Кирилл Кириллов.

Огинлэн Chukinder нимыз Вадим Крестьяниновен малпамын. Солэн вордскем гуртаз гордкушманэз «чукиндэр» шуо. Нош эшшо chu+kinder «пичи пинал» шуыса англи кылысь берыктӥське. Ӝӧк выл шудонъёсты кылдытӥсь огинлы туж тупась ним.

## Шудонъёс
Та дырлы огинлэн кык шудонэз поттэмын.

Нырысетӥез со «Вожодыр» шудон. Шудонысь валтӥсь геройёс — удмурт мифологиысь персонажъёс. Пӧлазы Палэсмурт, Вуныл, Обыда, Пеллясь, Алангасар, Коркакузё. Шудонын «уй» вуэ ке, сьӧд кужымъёс сайкало но асьсэ ужъёсынызы вырыны кутско, кылсярысь, Палэсмуртъёс кинэ ке бичато но шудонысь потто, Алангасар Палэсмурт сьӧры уйиське, Обыда быръем муртэзлэсь вераськыны быгатонзэ тала но мукет. Гурт калык гинэ «уйин» гань-гань изе, нош «ӵукна» Палэсмуртэз шедьтыны выре. Татын ини шудӥсьёс асьсэ малпанзэс вераны дышетско, удмурт кылын ог-огзылы валэкто, малы малпанзы шонер. Йырвизез но кылэз туж умой ужатӥсь шудон.

Кыкетӥез шудон — со «Ӟеч Перепеч». Шудон пичиослы но, бадӟымъёслы но шудыны тупа. Чакламын 2-8 муртлы. Шудӥсьёс перепеч пӧрало, кинлэн со бадӟымгес пӧрмиз — со ик ворме. «Ӟеч Перепеч» йырвизез туж умой ужатэ, соин ик калыклы туж кельше. Таиз шудон удмурт сиёнэз дышетыны туж тупа.

## Ыстонпусъёс
* Чукиндэр ӟеч будэ

## Чӧлсконъёс
* Группалэн «ВКонтактеысь» бамез
Вожодыр (турнир)

**«Вожодыр»** — со удмурт ӝӧквыл шудонъёсты лэсьтӥсь «Chukinder» огинлэн проектэз. Нырысетӥез турнир 2019-тӥ арын ортчытэмын вал. Финалэз 13-тӥ толшоре 2020-тӥ арын вал.

## Историез
Удмурт ӝӧквыл шудонъёсты лэсьтӥсь «Chukinder» огин 2019-тӥ арын кылдӥз. Огинлэн нырысетӥ шудонэз — удмурт мифологиысь но выжыкылъёсысь персонажъёсын «Вожодыр» шудон. Пӧлазы Палэсмурт, Вуныл, Обыда, Пеллясь, Алангасар, Коркакузё. Шудонын «уй» вуэ ке, сьӧд кужымъёс сайкало но асьсэ ужъёсынызы вырыны кутско, кылсярысь, Палэсмуртъёс кинэ ке бичато но шудонысь потто, Алангасар Палэсмурт сьӧры уйиське, Обыда быръем муртэзлэсь вераськыны быгатонзэ тала но мукет. Гурт калык гинэ «уйин» гань-гань изе, нош «ӵукна» Палэсмуртэз шедьтыны выре. Татын ини шудӥсьёс асьсэ малпанзэс вераны дышетско, удмурт кылын ог-огзылы валэкто, малы малпанзы шонер.

Шудонэз тодмо ӟуч «Мафия» шудонэн ӵошатыны луэ.

## Вормисьёс
«Вожодыр» турнир «Chukinder» огинлэн азьветлӥсеныз Вадим Крестьяниновен малпамын вал. Турнирын куинь полуфинал вал, кудаз оглом 30 мурт шудӥз. Шудонъёс 9-тӥ, 16-тӥ, 23-тӥ толсуре 2019-тӥ арын ортчизы. Полуфиналысь тужгес но золъёсыз 13-ез шудӥсьёс 13-тӥ толшоре 2020-тӥ арын финалэн бичаськизы. Нырысетӥ интые Эгра ёросысь Максим Агафонов потӥз, кыкетӥ интые — Эгра ёросысь Анастасия Сергеева, куинетӥ интые — Дэбес ёросысь Денис Максимов.

## Ыстонпусъёс
* «Вожодырен» шудыса пӧртмаськон вакытэз пумитазы Ижысь удмурт егитъёс
* Палэсмуртъёс яке Гурт калык: Ижкарын «Вожодыр» турнир мынэ
* Ижкарын «Вожодыр» турнир ортчоз 
* «Вожодыр» ӝӧквыл шудонъя вожвылъяськон ортчоз Ижкарын
* Ижкарын «Вожодыр» ӝӧквыл шудонъя турнир мынэ

## Чӧлсконъёс
* Группалэн «ВКонтактеысь» бамез
Shoozymade

**Shoozymade** — тодмо удмурт кырӟась, рэпер.

## Историез
Shoozymade — удмурт кырӟасьлэн Денис Максимовлэн псевдонимез. Кырӟась вордскемын но будэмын Дэбес ёросысь Данёгуртын. Дышетске Удмурт кун университетын удмурт филологлы. «Shoozymade» псевдонимзэ пияш нырысетӥ курсын дышетскыкуз малпаз. 2018-тӥ арын та нимын со удмурт но ӟуч кылын кырӟанъёссэ гожъяны но поттаны кутскиз. Псевдонимзэ кык пӧртэм сямен валаны луэ: shoozymade-ез удмурт сямен лыдӟыны ке — со «шузи маде», нош англи кылысь берыктыны ке — со «бырйиськись», эшшо «made» — со МАксимов ДЕнис нимысь нырысетӥ букваосыз.

## Крезьгурез
Кырӟасьлэн нырысетӥ удмурт кырӟанэз вотэсын 31-тӥ куартолэзе 2019-тӥ арын потӥз. Нимаське со «Али». Жанрезъя кырӟан рэп луэ. 25-тӥ куарусёнэ «Али» кырӟанлы вотэсын клип потӥз. Отын удмурт егитъёслэн «Юмок» театрысьтызы артистъёс шудӥзы.

Shoozymade-лэн кыкетӥ кырӟанэз «Сак» нимаське. Таиз рэп вотэсэ 12-тӥ толсуре 2019-тӥ арын понэмын вал. «Сак» рэпын тышкаськон кылъёс кутӥсько, соин ик кырӟан калыкез паймытӥз. «Али» кырӟан капчи но туала луэменыз ваньзылы кельшиз ке вал, таиз кырӟан сярысь пӧртэм малпанъёс вань: кинлы ке со туж кельше, таӵеез ӧй на вал, шуо, нош кин ке курла.
Удмурт кырӟанъёс сяна, Shoozymade-лэн ӟуч кырӟанъёсыз но вань:
* *Пальцем в небо (2018)*
* *Розовые линзы (2018)*
* *Появись (2019)*
* *Поднимаюсь (2019)*

## Ыстонпусъёс
* Шузи маде

## Чӧлсконъёс
* Shoozymade-лэн «Вконтактеын» бамыз
* Youtube: shoozymade — Али (prod. POLLY) (официал видео)
* Shoozymade — Сак
* Shoozymade — Али
* Shoozymade — Поднимаюсь
* Shoozymade — Появись
Вожодыр (шудон)

**«Вожодыр»** — удмурт ӝӧквыл шудонъёсты лэсьтӥсь «Chukinder» огазеяськонлэн нырысетӥ кылдытэм шудонэз.

## Историез
«Вожодыр» шудон малпамын но поттэмын удмурт ӝӧквыл шудонъёсты лэсьтӥсь «Chukinder» огазеяськонэн 2018-тӥ арын. Шудонлэн презентациез 30-тӥ коньывуонэ 2018-тӥ арын ортчиз. Сое ваньзылы тодмо калыккуспо Хэллоуин нуналэ ортчытыны малпамын вал, малы ке шуоно шудонын ваньмыз Вожодыре ортче. Вожодыр — со сьӧд кужымъёслэн ву улысь потон но шаянтон дырзы. Шудонын валтӥсь геройёс — со удмурт мифологиысь но выжыкылъёсысь сьӧд кужымъёс. Пӧлазы Палэсмурт, Вуныл, Обыда. Шудонын ӟеч персонажъёс но вань, соос пӧлын Пеллясь, Алангасар, Коркакузё.

## Пуштросэз
Шудон Вожодыре огшоры удмурт гуртын ортче. «Уй» вуэ ке, урод но ӟеч персонажъёс сайкало но асьсэ ужъёсынызы вырыны кутско:

* ***Палэсмурт*** — уйин сайка но быръем муртсэ бичатыса шудонысь поттэ;
* ***Обыда*** — быръем шудӥсез ведна но вераськыны быгатонзэ тала;
* ***Вуныл*** — жильыртӥсь куараеныз йырез поромытэ, быръем шудӥсь муртэз, дораз Вуныл вуылэм бере, шудонысь поттыны уг луы, солэн алибиез кылдэ;
* ***Пеллясь*** — адямиез бурмытыны быгатэ, ассэ но;
* ***Алангасар*** — ваньзэ дӥсь пыр адӟе но уйин Палэсмуртэз уйылэ;
* ***Корка Кузё*** — уйин картаосты вошъя, персонажъёс шӧдтэк шорысь мукет геройёс луыса сайканы быгато;
* ***Гурт калык*** — удмурт гуртысь огшоры адямиос, соос гинэ уйин сайкатэк изё, нош нуназе сьӧд кужымъёсты кутыны выро.''

Шудон пумын вормо яке ӟеч геройёс, яке сьӧд кужымъёс. Шудон удмурт кылэз волятэ но малпанъёсты вераны дышетэ. Йырвизез но кылэз туж умой ужатӥсь шудон. Шудонэн мукет кылъёсын но шудыны луэ.

## «Вожодыр» турнир
«Вожодыр» турнир «Chukinder» огинлэн азьветлӥсеныз Вадим Крестьяниновен малпамын вал. Шудонэ люкаськем калык «Вожодыр» ӝӧквыл шудонэн шудэ. Турнире оглом 30 мурт пыриськиз. Шудонъёс 9-тӥ, 16-тӥ, 23-тӥ толсуре 2019-тӥ арын ортчизы. Полуфиналысь тужгес но золъёсыз 13-ез шудӥсьёс 13-тӥ толшоре 2020-тӥ арын финалэн бичаськизы. Нырысетӥ интые Эгра ёросысь Максим Агафонов потӥз, кыкетӥ интые — Эгра ёросысь Анастасия Сергеева, куинетӥ интые — Дэбес ёросысь Денис Максимов.
Турнирез котькуд ар ортчытыны малпамын.

## Ыстонпусъёс
* Чукиндэр ӟеч будэ
* Ижкарын «Вожодыр» турнир ортчоз
* «Вожодырен» шудыса пӧртмаськон вакытэз пумитазы Ижысь удмурт егитъёс
* Палэсмуртъёс яке Гурт калык: Ижкарын «Вожодыр» турнир мынэ
* «Вожодыр» ӝӧквыл шудонъя вожвылъяськон ортчоз Ижкарын
* Ижкарын «Вожодыр» ӝӧквыл шудонъя турнир мынэ

## Чӧлсконъёс
* «Chukinder» группалэн «ВКонтактеысь» бамез
Сарасвати Дэви

**Сарасвати Дэви** — индуизм осконын Инмарлы-Мумыез. Чеберын, тодосын но кылъёсын Инмарлы-Мумыез.
Нижнекамск

**Нижнекамск** () — Татарстанысь кар. Улӥсьёслэн лыдзы — 234108 адями.

## Валэктонъёс
Кришна Баларам Мандир

**Кришна Баларам Мандир** — Индиысь Вриндаван карысь Гаудия-Вайшнавизм осконлэн храмез.
Вожодыр

**Вожодыр:**
* **Вожодыр** — удмурт календарьын ымусьтон но йӧ вылэ султон куспысь вакыт
* Вожодыр — удмурт ӝӧквыл шудон
* Вожодыр — ӝӧквыл шудонъёсъя турнир
Арья Девакер

**Арья Девакер** — Суринамысь Парамарибо карысь Индуизм осконлэн храмэз.
Магдеру

**Магдеру** — Индиысь Гуджаратысь Дварка ёросысь 8-тӥ даурын лэсьтэм Индуизм осконлэн храмэз.
Канкалини Мандир

**Канкалини Мандир** (Непал кыл сямен: कंकालिनी मन्दिर луэ) Непалысь Индуизм осконэн храмэз.
YouTube

**YouTube** — видео возьыны но адӟытыны луонлыкъёсты адямиослы сётӥсь американ видеохостинг. YouTube луиз дуннеысь тужгес но тодмоез видеохостинг.

## Чӧлсконъёс
*  Сайтлэн кутскон бамез
Дашаватара Мандир

**Дашаватара Мандир** - Индиысь, Уттар-Прадеш штатысь Вишнулы сӥзем храм. "Дашаватар Мандир" удмурт кыл сямен "дас Аватарлэн храмез" луэ.

## Суредъёс




## Литература
* Горбушина М. Иконография индуизма / Под общ. ред. М. Ф. Альбедиль и А. М. Дубянского. — Индуизм. Джайнизм. Сикхизм: Словарь. — М.: Республика, 1996. — С. 194—200.
* Короцкая А. А. Архитектура Индии раннего средневековья. — М.: Стройиздат, 1964. — 244 с.
* Моде Х. Искусство Южной и Юго-Восточной Азии / Пер. с нем. А. И. Исаевой. — М.: Искусство, 1979. — 357 с.
* Brown P. Indian architecture: Buddhist and Hindu Periods. — Bombay: D. B. Taraporevala Sons & Co., 1976.
* Dehejia V. Indian art. — London: Phaidon, 1997.
* Lochtefeld J. The illustrated encyclopedia of Hinduism. — New York: The Rosen Publishing Group, 2002.
* Lubotsky A. M. The iconography of the Viṣṇu temple at Deogarh and the Viṣṇudharmottarapurāṇa (англ.) // Ars Orientalis. — 1996. — Vol. 26. — P. 65—80.
* Lubotsky A. M. The “Sarvatobhadra” temple of the Viṣṇudharmottarapurāṇa and the Viṣṇu temple at Deogarh / Kolff D. H. A., Oort M. S., Hoek A. W. van den (eds.). — Ritual, State and History in South Asia. * Essays in Honour of J. C. Heesterman. — Leiden - Boston: Brill, 1992. — P. 199—221.
* Vats M. S. The Gupta temple at Deogarh. — Memoirs of the Archaeological Survey of India № 70. — Delhi: Manager of Publications, 1952.
* Williams J. G. The art of Gupta India: empire and province. — Princeton: Princeton University Press, 1982.
Shoner Paul

**Shoner Paul** (зэмос нимыз **Павел Александров**) — тодмо удмурт кырӟась. Вордскиз Татарстанысь Бавлы ёросысь Утор гуртын. Дышетскемын Кузонысь Н. Жиганов нимо консерваториын. Али улэ но ужа Кузонын.

## Биографиез
Павел Александров вордскиз 21-тӥ южтолэзе 1994-тӥ арын Татарстанысь Бавлы ёросысь Утор гуртын. Пичи дыръяз садике ветлэмын ӧвӧл, со интые песяезлэн ансамбляз кырӟаны ветлӥз. Озьы 4 аресказ нырысьсэ сцена вылэ потӥз ни. Школаез йылпумъямез бере, Альметьевске дирижёрлы дышетскыны пыриз. Одӥг ар дышетскиз но кошкиз отысь. Кузонысь Н. Жиганов нимо консерваторие этнокрезьгуръя отделение дышетскыны пыриз но «Песенная традиция Бавлинской группы южных удмуртов» дипломзэ утиз. Shoner Paul псевдонимез Павел Александров вотэсэ удмурт кырӟанъёссэ поттакуз кутыны кутскиз. Та псевднонимез — песятаезлэн кушем нимыз.

13-тӥ оштолэзе 2017-тӥ арын Liet International вожвылъяськонэ (ичи лыдъем калыкъёслэн «Евровидениязы») ветлӥз. Та аре вожвылъяськон Норвегиысь Каутокейно карын ортчиз. Shoner Paul отын «Ваньмыз ортче» кырӟанзэ быдэстӥз, солы «4 cheber pios» группаысь крезьгурчи Дмитрий Якимов юрттӥз, со клавишаосын шудӥз. Вожвылъяськонын Павел Александров 3-тӥ инты басьтӥз.

## Альбомез
2019-тӥ арын сӥзьыл Shoner Paul нырысетӥ альбомзэ поттӥз. Альбомлэн нимыз «Ulone». Татчы 9 кырӟан пыртэмын. Тямысэз удмурт, огез — коми-пермяк кылын «Yoko» кырӟан. «Ulone» альбоме пырем кырӟанъёс:

* *Intro*
* *Vudiza*
* *Utchalo *
* *Dyaraton *
* *Derem*
* *Mozmylon*
* *Gorden*
* *Ui*
* *Yoko*

2020-тӥ арын Shoner Paul-лэн нырысетӥ клипез потӥз. Клип «Yoko» кырӟанэзлы лэсьтэмын.

## Ыстонпусъёс
* Shoner Paul — шонер удмурт пияш
* Кема возьмам Shoner Paul
* Выжы калыкъёслэн «Евровидениязы» мыноз Павел Александров
* Пичи калыкъёслэн «Евровидениязы» удмурт кылын кырӟалоз Павел Александров

### [[Youtube]] вотэсбамысь видеоос
* Павел Александров в эфире передачи «Национальный вопрос и — ответ». Выпуск 48
* Павел Александров — Сак Сук (песня бавлинских удмуртов)
* Павел Александров
* Финно-угорский вечер. Казань. УДМУРТЫ. ПАВЕЛ АЛЕКСАНДРОВ.
* Павел Александров в Екатеринбурге. Старинные удмуртские мотивы
* Павел Александров
* Shoner Paul (Павел Александров, Татарстан)
* SHONER PAUL — YOKO (Премьера клипа 2020)

## Чӧлсконъёс
* Shoner Paul-лэн «Вконтактеын» бамыз
* Shoner Paul-лэн Instagram-ез
* Shoner Paul Яндекс. Музыкаын
Сваминараян Джаянти

**Сваминараян Джаянти** — индуизмын Сваминараянлэн (оскон удысын дышетӥсьлэн) вордӥськон нуналызлы сӥзем праздник. Рамнавами праздникын но Сваминараян Джаянти праздникын дырез ӧдиг.

## Чӧлсконъёс
* Occasion: Swaminarayan Jayanti
Бенгалиысь Шакти питхаосын список

## Шунды пуксён пал Бенгалиысь Шакти питхаос
*Калигхат, Колката: Кали Инмарлы-Мумыез
*Тарапитх, Бирбхум: Тара Инмарлы-Мумыез
*Канкалитала, Бирбхум: Канкалешвари Инмарлы-Мумыез
*Налхати, Бирбхум: Налатешвари Инмарлы-Мумыез
*Саинтхия,Бирбхум: Нандикешвари Инмарлы-Мумыез
* Киритешвар,Муршидабад: Киритешвари Инмарлы-Мумыез
*Тамлук (Тамралипта), Шунды ӝужан пал Мединипур: Баргабхима Инмарлы-Мумыез
*Кшириграм, Катва суб-ёрос, Пурба Бардхаман ёрос: Йогадья Инмарлы-Мумыез
*Трисрота, Дҗалпайгури: Бхрамари Инмарлы-Мумыез
*Кетуграм, Катва, Пурба Бардхаман ёрос: Бахула Инмарлы-Мумыез.
*Бакрешвар, Бирбхум:  Махисамардини Инмарлы-Мумыез
*Фуллара (Аттахас),  Бирбхум: Фуллара Инмарлы-Мумыез
*Ратнабали, Ханакул, Хули ёрос: Чанди Инмарлы-Мумыез
*Кограм Уджани, Пурба Бардхаман ёрос: Чанди Инмарлы-Мумыез.

## [[Бангладеш]]ысь Шакти питхаос

*Сугандха, Баришал: Сугандха Инмарлы-Мумыез
*Шрихатта, Силхет: Лакшми Инмарлы-Мумыез
*Ситакунда, Чаттаграм: Бхабани Инмарлы-Мумыез
*Джаянти, Силхет: Джаянти Инмарлы-Мумыез
*Джессоре Ёрос: Джахорешвари Инмарлы-Мумыез
*Каратойя, Богура: Парвати Инмарлы-Мумыез

## Трипураысь Шакти питхалос
*Матабари, Удайпур, Трипура: Трипура Сундари Инмарлы-Мумыез
Велико-Тырново

**Велико-Тырново** ( болгар кылын Велико Търново ) — Болгарилэн шундыпуксён палысьтыз кар.
## Валэктонъёс


Veliko Tarnovo 1.jpg|
Nikolai-dmitriev-orenburgsky-grand-prince-nikolai-nikolaevich-enters-trnovo-in-1877-1885.jpg|
TurnovoChurch.jpg|
Memorial Veliko-Tarnovo.jpg|
Tsarevets zvuk i svetlina.jpg|
Veliko Tarnovo Cathedral 4.jpg|
Пчеловодова, Надежда Алексеевна

**Надежда Алексеевна Пчеловодова** 

## Биография
Молодая поэтесса, переводчик Надежда Алексеевна Пчеловодова (Муш Нади) родилась 11 ноября 1976 г. в д. Кадиково Алнашского района Удмуртской АССР.

Начала писать, ещё будучи ученицей Алнашской средней школы. Первое стихотворение было опубликовано в годы студенчества в газете «Вуберган» (1995). В дальнейшем её стихотворные подборки печатались на страницах газеты «Удмурт дунне» и журнала «Инвожо». В 2003 г. издала сборник стихов «Осконэ мынам» («Моя вера»). Перевела на удмуртский язык рассказы, новеллы, диалоги, стихи, афоризмы эстонского писателя Арво Валтона и издала их отдельной книгой «Тынад нимыд вошъяськьшэ» («Имя твое меняется»). В 2004-2005 гг. Н. Пчеловодова перевела с эстонского на удмуртский язык сборники стихотворений К. Ристикиви («Адямилэн улон сюресэз»), К-Я. Петерсона («Та музъемлэн кылыз»), Б. Алвер («Инвис усьтиськон вакыт»).

## Наградаосыз но премиосыз
-тӥ арын Нади Мушлэн литература удысын ужъёсыз Эстон литературной премиен пусъемын вал. Озьы ик 2016-тӥ арын сое Тӧдьы Кизили орденэн пусйизы.
Сиэтл

**Сиэтл** () — США-лэн уйпал-шундыпуксён палысьтыз но Вашингтон штатысь бадӟым кар но зарезь порт. Кинг округлэн шорсюлмыз. Интыяське Пьюӝет сюмъёс но Вашингтон ты куспын.

2018-тӥ арлэн 7-тӥ коньывуонэзлы лэсьтэм дунъямъя городын 730 400 адями улэ вал.

## Валэктонъёс
Ошмес (огазеяськон)

**Ošmes (Ошмес)** — Эстон Республикаын улӥсь удмуртъёслэн мерлыко огазеяськонзы. Отчы пырисьёс пӧртэм проектъёс бордын ужало, арлы огпол ке но эстон удмуртъёслэсь пумиськонзэс радъяло но мукет со выллем ужрадъёс ортчытъяло. 

Организация кылдытэмын эстон кичӧлтӥсьлэн Вейко Тонтслэн тыршемезъя 1995-тӥ арын 28-тӥ толсуре. Огазеяськонлэн шор офисэз интыяське Таллинн карысь Веэренни урамын.
Лаптевъёслэн зарезьзы

**Лаптевъёслэн зарезьзы** (*Сибирь зарезь*, *Норденшельд зарезь*) — Уйпал Йӧ океанлэн дурпал зарезез, интыяськемын Сибирьлэн ярдурез, Таймыр мукож, Уйпал Музъем но Новосибирской шормуӵъёс куспын. Шунды пуксён палан со герӟаське Карской зарезен, шунды ӝужан палан — Восточно-Сибирской зарезен.

Вылызлэн быдӟалаез 700 сюрс пала км², вулэн объёмез 403 сюрс км³, шорлыдо мурдалаез 578 метр, тужгес но мур интыез — 3385 метр. Зарезе усё уно шуръёс, соос пӧлысь тужгес бадӟымесь — Лена, Хатанга, Яна, Оленёк, Анабар.
Илупаипатту Нилакандесварар Ковил

**Илуппаипатту Нилакандешварар Ковил** (Тамил кылын இலுப்பைபட்டு நீலகண்டேஸ்வரர் கோயில் луэ) Индиысь, Тамилнадысь, Нагапаттинам ёросысь Шиваизм осконлэн храмез.

## Чӧлсконъёс
* Temples of Tamilnadu, Paadal Petra Sivasthalangal
* http://www.tamilvu.org/slet/l4100/l4100pd2.jsp?bookid=72&pno=320|title=Neelakandeswarar
* http://www.tamilvu.org
Богар

**Богар** (тамил кылын **போகர்**) — тамильской сиддхар. «Богар 7000» книгалэн авторез. Катарагамаын Индуизм осконын черыкын медитацилы, алхимилы, янтра дизайнлы но Крийя-Йога тодосъёслы дышетӥсь луэ.
Джаганнатх храм (Альвар)

**Джаганнатх храм** (Дэвaнагари: जगन्नाथ मन्दिर) Индиысь, Альвар карысь Вишну инмарлы сӥзем индуист храм.

## Суредъёс

File:SitaRamJi being taken to RupBas.jpg
File:JagannathJi Rath.jpg
File:JankiJi with Old deity of Lord Jagannath.jpg
File:JankiJi Rath.jpg
File:JagannathJi at RupBas.jpg
Удипи

**Удипи** яке **Удупи** (Каннада кылын:ಉಡುಪಿ луэ) — Индиысь Карнатака штатысь священной кар, Удипи округлэн шоркарез. Удипи карын вишнуизм осконлэн Удупи Кришна Храмез вань.

Территориез: 68,23 км². Улисьёсыз — 165 401 адями.
Minecraft

**Minecraft** ( «шахта» но *craft* «ӧнер» кылъёслэсь) — Маркус Перссон швед програмчи кылдытэм но Mojang студи 2011 арын поттэм луоен шудон ӧръем видео-шудон. Шудонэз, Mojang студиен ӵош ик, Microsoft 2014 арын басьтӥз. Minecraft — вань дырысь тужгес но ӟеч басьтӥськисез видео-шудон; ваньзэ платформаосты лыдэ басьтыса, 2019 ар пумозь 180 миллион копиез вузамын вал. Толэзьлы быдэ 112 миллионлэсь трос сэзь шудӥсез вань.

Minecraft шудӥсьёс процедурен кылдытэм блокъёслэсь, пиксельёслэсь 3D дуннеез эскеро но материал потто, тӥрлык лэсьто, юртъер пукто, мукет шудӥсьёсын огазеясько яке ӵошатско. Шудон чаклэтъёсыз пӧлын: дуннеез воштыны но тазалыкез возьыны вылысь ванёс люкано улэп кылён чаклэт но ванёс быронтэм креатив чаклэт. Со сяна, выль шудонӧр, арбериос но пуштрос ватсась модъёс пуктыны луэ.

Minecraft-лэн оген но люкен (кӧня ке шудӥсен) шудыны луонлык вань.

## Шудон мынэт

Minecraft «луоен шудон» луэ, соин солэн пуктэм ужпумыз ӧвӧл. Шудӥсьёсыз мылкыдзыя ас шудон сюрессэс быръяло. Шудон ортчемъя, шудӥсь маке каремез понна азинсконъёс басьтылэ.

Шудӥсь персонаженыз нырысь муртысь кивалтэ, но солэн озьы ик куинетӥ муртысь чаклэтэ выжемез луэ.

### Дуннеез

Дуннеез 3D объектъёслэсь пӧрмемын. Соос «блокъёс» нимасько () но ог-огзылэсь текстураенызы, физик но мукет тодметъёсынызы висъясько. Шудон блок люкамлэсь но понэмлэсь пӧрме. Му, из, руда, писпу, ву, лава но мукет блокъёс вань. Шудӥсьлэн пӧртэм юртъер пуктэмез луэ, соин ик шудон LEGO конструкторлы кельше.

Шудон дунне пумтэм-йылтэм луэ но, шудӥсь сое эскеремъя, процедурен кылдытылӥське, шудэм азьын пуктэм кидысэз яке дуннеез кылдытон дыръя система часэз лыдэ басьтыса. Выллань мынон сюбегатӥське, нош горизонталь ӵошкыттӥ пумтэм бадӟым дунне кылдытыны луэ. Озьы ке но, техник ужпумъёсын сэрен дуннелэн шорысьтыз 30.000.000 блок кемын шудӥсь ортчонтэм висъет пуктэмын. Дуннелэн пумтэм луэмез понна шудон солэсь тодэтъёссэ пичигес «чанк» шуон () ёзъёслы люке, соос шудӥсь матэктэмъя дискысь кыскисько яке номырысь кылдытӥсько. Дунне люкиське биомъёслы — инкуазь аспӧртэмлыкъёс ласянь огвыллем улосвылъёслы: бушкыр бордысен тундра бордозь. Музъем вылыз ӵошал, гурезё, мугырко, лава яке ву тыо луэ. Шудон дыр уй-нунал циклъя мынэ но, одӥг шудон уй-нунал 20 зэмос минут кыстӥське.

## Валэктонъёс
Одалан

**Одалан** Индонезия  Бали гуртъёсын Индуизм осконын праздникэз. Одалан Индуизм Осконын храмын негыз карыны нуналын праздникэз.
Муруган Инмарын Статуя

**Муруган Инмарын Статуя** (Тамил кылын: முருகன் சிலை луэ; Малай кылын: Tugu Dewa Murugga) луэ.
Малайзийын Муруган Инмарын (Сканда Инмарын) статуя.
Махашиваратри

**Махашиваратри** ― Индуизм тынын тулыспал/южтолэзь толэзяз Шива Инмарын праздникэз.
Тхирувилайядал Пуранам

***Тхирувилайядал Пуранам*** —  со 16 даурын Шайвит 64 эпик кылбуръёсы. "Тхирувилайядал Пуранам" автор - Паранджотхи Мунивар. Тхирувилайядал Пуранлэн "Тхирулайядал" нимын сериал вань.

## Литература
* Guy, Randor (1997). Starlight, Starbright: The Early Tamil Cinema. Amra Publishers.
* Thiagarajan, K. (1965). Meenakshi Temple, Madurai. Meenakshi Sundareswarar Temple Renovation Committee.
Кижвеллур Кедилиаппар Ковил

**Килвелур Кедилиаппар Ковил** (கீழ்வேளூர் கேடிலியப்பர் கோயில்) Индиысь, Тамилнадысь, Нагапаттинам ёросысь Килвелурысь Индуизм осконын храм. Верын исторической Тхирукижвелур нимэз вань. Килвелур Кедилиаппар Ковил Шива Инмарын храм.

## Чӧлсконъёс
* Official site
* 
* 

## Суредъёс

File:Kilvelurkediliyappartemple2.jpg
File:Kilvelurkediliyappartemple3.jpg
File:Kilvelurkediliyappartemple8.jpg
File:Kilvelurkediliyappartemple4.jpg
File:Kilvelurkediliyappartemple5.jpg
File:Kilvelurkediliyappartemple6.jpg
File:Kilvelurkediliyappartemple7.jpg